גרטה וייץ

גרטה אנדרסון וייץ (בנורווגית: Grete Andersen Waitz;‏ 1 באוקטובר 1953 – 19 באפריל 2011) הייתה אתלטית נורווגית, סגנית אלופה אולימפית (לוס אנג'לס 1984), אלופת עולם (הלסינקי 1983) ושיאנית עולם (1978 - 1981) בריצת מרתון. היא האישה הראשונה בהיסטוריה שרצה מרתון מהר יותר משעתיים וחצי. היא זכתה 9 פעמים במרתון ניו יורק (1978 - 1980, 1982 - 1986 ו-1988), יותר מכל ספורטאי אחר בהיסטוריה. היא פעמיים אלופת מרתון לונדון (1983 ו-1986) ומרתון סטוקהולם (1988). נוסף לכך, היא 5 פעמים אלופת העולם בריצת שדה (1978 - 1981 ו-1983), שיאנית עולם בריצת 3000 מטר (1975 - 1976) ובריצת חצי מרתון (1982 - 1983). גרטה וייץ נולדה וגדלה באוסלו בשם גרטה אנדרסון. באולימפיאדת מינכן (1972) סיימה וייץ במקום 23 בריצת 1500 מטר בתוצאה של 4:16.00 דקות. באליפות אירופה שנערכה ברומא, איטליה בשנת 1974 זכתה וייץ במדליית ארד בריצת 1500 מטר בתוצאה של 4.05.2 דקות, אחרי גונהילד הופמייסטר ממזרח גרמניה שקבעה שיא אליפות חדש של 4:02.25 דקות וליליאנה טומובה מבולגריה (4:04.97 דקות). בתחרות שנערכה באוסלו ב-24 ביוני 1975 זכתה וייץ במדליית זהב בריצת 3000 מטר בשיא עולם חדש של 8:46.6 דקות בתחרות שנערכה באוסלו ב-21 ביוני 1976 היא זכתה במדליית זהב בריצת 3000 מטר לאחר ששיפרה את שיאה העולמי והעמידה אותו על 8:45.4 דקות. חודש לאחר מכן, באולימפיאדת מונטריאול (1976) היא סיימה במקום 12 בריצת 1500 מטר, הריצה הארוכה ביותר לנשים באולימפיאדה זו, בתוצאה של 4.04.80 דקות. בתחרות גביע העולם הביניבשתי שנערכה בדיסלדורף, מערב גרמניה בתחילת ספטמבר 1977 זכתה וייץ במדליית זהב בריצת 3000 מטר בתוצאה של 8:43.50 דקות. באליפות העולם בריצה שדה (4.728 ק"מ) שנערכה בגלאזגו, בריטניה במרץ 1978 זכתה וייץ במדליית זהב בתוצאה של 16:19 דקות, לפני נטליה מרשסקו (16:49 דקות) ומריצ'יקה פואיקה (16:59 דקות), שתיהן מרומניה. באליפות אירופה שנערכה בפראג, צ'כיה ב-29 באוגוסט היא זכתה במדליית ארד בריצת 3000 מטר בתוצאה של 8:34.33 דקות, אחרי סבטלנה אולמסובה מברית המועצות שקבעה שיא אליפות חדש של 8:33.16 דקות ונטליה מרשסקו (8:33.53 דקות). במרתון ניו יורק שנערך ב-22 באוקטובר היא זכתה במדליית זהב בשיא עולם חדש של 2:32:29.8 שעות. במרתון ניו יורק שנערך ב-21 באוקטובר 1979 היא זכתה בפעם השנייה ברציפות במדליית זהב בשיא עולם חדש של 2:27:32.6 שעות ובכך הייתה לאישה הראשונה בהיסטוריה שרצה מרתון מהר יותר משעתיים וחצי. במרתון ניו יורק שנערך ב-26 באוקטובר 1980 היא זכתה בפעם השלישית ברציפות במדליית זהב בשיא עולם חדש של 2:25:41.3 שעות. במרתון לונדון שנערך ב-17 באפריל 1983 זכתה וייץ בשיא עולם חדש של 2:25:28.7 שעות. שיא זה נשבר יממה לאחר מכן במרתון בוסטון על ידי ג'ואן בנואה מארצות הברית (2:22:43 שעות). באליפות העולם הראשונה שנערכה בהלסינקי, פינלנד בשנת 1983 זכתה גרטה וייץ במדליית זהב בריצת מרתון בתוצאה של 2:28:09 שעות, לפני מריאן דיקרסון מארצות הברית (2:31:09 שעות) וראיסה סמכונובה מברית המועצות (2:31:13 שעות). באולימפיאדת לוס אנג'לס (1984) זכתה וייץ במדליית כסף בריצת מרתון בתוצאה של 2:26:18 שעות, אחרי ג'ואן בנואה (2:24:52 שעות) ולפני רוזה מוטה מפורטוגל (2:26:57 שעות). במרתון לונדון שנערך ב-20 באפריל 1986 זכתה וייץ בשיא אישי חדש של 2:24:54 שעות. באולימפיאדת סיאול (1988) השתתפה וייץ בריצת המרתון אך לא הצליחה לסיים אותה. ריצת 1500 מטר: 4:00.55 דקות (1978) ריצת מייל: 4:26.90 דקות (1978) ריצת 3000 מטר: 8:31.75 דקות (1979) ריצת 15 ק"מ: 47:52 דקות (1984) ריצת חצי מרתון: 1:08:49 שעות (1988) ריצת מרתון: 2:24:54 שעות (1986) מדיה וקבצים בנושא גרטה וייץ בוויקישיתוף גרטה וייץ, באתר הוועד האולימפי הבין-לאומי גרטה וייץ, באתר olympedia.org גרטה וייץ, באתר התאחדות האתלטיקה הבין-לאומית גרטה וייץ, באתר Track and Field (נשים) גרטה וייץ, באתר אנציקלופדיה בריטניקה (באנגלית) גרטה וייץ, באתר "Find a Grave" (באנגלית)